AIŠKINAMASIS RAŠTAS

DĖL MOLĖTŲ RAJONO SAVIVALDYBĖS KOMPENSACIJŲ DĖL NUOSTOLIŲ, PATIRIAMŲ DĖL SPECIALIŲJŲ ŽEMĖS NAUDOJIMO SĄLYGŲ TAIKYMO NUSTATYTOSE SPECIALIŲJŲ ŽEMĖS NAUDOJIMO SĄLYGŲ ĮSTATYME NURODYTOSE TERITORIJOSE, KAI ŠIE NUOSTOLIAI MOKAMI IŠ SAVIVALDYBĖS VALDOMŲ JURIDINIŲ ASMENŲ LĖŠŲ, APSKAIČIAVIMO IR IŠMOKĖJIMO METODIKOS PATVIRTINIMO

**1. Parengto tarybos sprendimo projekto tikslai ir uždaviniai**

Molėtų rajono savivaldybės tarybos sprendimo tikslas yra patvirtinti Molėtų rajono savivaldybės kompensacijų dėl nuostolių, patiriamų dėl specialiųjų žemės naudojimo sąlygų taikymo nustatytose Specialiųjų žemės naudojimo sąlygų įstatyme nurodytose teritorijose, kai šie nuostoliai mokami iš savivaldybės valdomų juridinių asmenų lėšų, apskaičiavimo ir išmokėjimo metodiką.

**2. Šiuo metu esantis teisinis reglamentavimas**

Lietuvos Respublikos specialiųjų žemės naudojimo sąlygų įstatymo 7 straipsnio 4 dalyje nurodyta, kad žemės savininko, valstybinės ar savivaldybės žemės patikėtinio sutikime dėl specialiųjų žemės naudojimo sąlygų nustatymo, turi būti aptartas nuostolių, patiriamų dėl specialiųjų žemės naudojimo sąlygų taikymo nustatytose šiame įstatyme nurodytose teritorijose, atlyginimas. Lietuvos Respublikos specialiųjų žemės naudojimo sąlygų įstatymo 7 straipsnio 5 dalis nurodo, kad kai šie nuostoliai mokėtini iš savivaldybės valdomų juridinių asmenų lėšų, šių nuostolių dydis apskaičiuojamas pagal savivaldybės tarybos patvirtintas kompensacijų nuostoliams atlyginti apskaičiavimo metodikas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Bus įgyvendintos Lietuvos Respublikos specialiųjų žemės naudojimo sąlygų įstatymo nuostatos.

Neigiamų pasekmių nėra.

**4. Priemonės sprendimui įgyvendinti**

Molėtų rajono savivaldybės žemės patikėtiniai savo valdymo organų sprendimus išduoda sutikimus dėl teritorijų, kuriose taikomos specialiosios žemės naudojimo sąlygos, nustatymo.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio sprendimui įgyvendinti nėra.

**6.Vykdytojai, įvykdymo terminai**

Sprendimu patvirtintu tvarkos aprašu vadovaujasi suinteresuoti asmenys, norėdami gauti žemės savininkų sutikimus dėl specialiųjų sąlygų nustatymo.